Neuvosto: Euratomin hankintakeskuksen perussääntö



Virallinen lehti nro 027 , 06/12/1958 s. 0534 - 0540

Suomenk. erityispainos Alue 12 Nide 3 s. 0005

Ruotsink. erityispainos Alue 12 Nide 3 s. 0005

Tanskank. erityispainos: Sarja I Alue 1952-1958 s. 0078

Englannink. erityispainos: Sarja I Alue 1952-1958 s. 0078

Kreikank. erityispainos: Luku 12 Nide 1 s. 0019

Espanjank. erityispainos: Luku 12 Nide 1 s. 0018

Portugalink. erityispainos: Luku 12 Nide 1 s. 0018



NEUVOSTO EURATOMIN HANKINTAKESKUKSEN PERUSSÄÄNTÖ EUROOPAN ATOMIENERGIAYHTEISÖN NEUVOSTO, joka ottaa huomioon perustamissopimuksen 54 artiklan, ja ottaa huomioon komission ehdotuksen, ON PÄÄTTÄNYT antaa Euratomin hankintakeskuksen perussäännön seuraavasti: 1 artikla Nimi ja tarkoitus 1) Nimetään 25 päivänä maaliskuuta 1957 allekirjoitetun Euroopan atomienergiayhteisön perustamissopimuksen, jäljempänä 'perustamissopimus`, 52 artiklalla ja sitä seuraavilla artikloilla perustettu hankintakeskus "Euratomin hankintakeskukseksi", jäljempänä 'hankintakeskus`. 2) Hankintakeskuksen ainoana tarkoituksena on sille perustamissopimuksessa annettujen tehtävien hoitaminen. Hankintakeskukseen sovelletaan perustamissopimuksen ja tämän perussäännön määräyksiä. Viimeksi mainitun tulkinnassa mahdollisesti ilmenevät ongelmat on ratkaistava perustamissopimuksessa hankintakeskukselle määrättyjen tavoitteiden mukaisesti. 2 artikla Oikeudellinen asema ja oikeuskelpoisuus 1) Hankintakeskus on oikeushenkilö. 2) Hankintakeskuksella on kaikissa jäsenvaltioissa laajin julkis- ja yksityisoikeudellisella oikeushenkilöllä oleva oikeuskelpoisuus. Se voi erityisesti hankkia ja luovuttaa irtainta ja kiinteää omaisuutta, tehdä sopimuksia, antaa reaali- tai henkilövakuuksia, toimia välittäjänä, valtuutettuna tai asiamiehenä, esiintyä kantajana tai vastaajana oikeudenkäynneissä, osallistua välitysmenettelyyn, suorittaa liiketoimia ja antaa säädöksiä, jotka ovat tarpeen sen tehtävien hoitamiseksi. Hankintakeskus voi myös ottaa lainaa tässä perussäännössä määrätyin ehdoin. 3) Hankintakeskus harjoittaa toimintaansa ainoastaan yleiseksi eduksi. Se ei tavoittele voittoa. 4) Hankintakeskus on yleishyödyllinen laitos. 3 artikla Kotipaikka 1) Hankintakeskuksen kotipaikka on komission kotipaikkana oleva kaupunki. 2) Hankintakeskus voi komission suostumuksella perustaa sivuliikkeitä. Hankintakeskus voi omasta aloitteestaan toteuttaa muita tehtäviensä hoitamiseen tarvittavia hallinnollisia toimenpiteitä joko yhteisössä tai yhteisön ulkopuolella. Se voi erityisesti määrätä asiamiehiä ja perustaa varastoja. 4 artikla Kesto Hankintakeskuksen toiminnan kestolle ei aseteta määräaikaa. Perustamissopimuksen 76 artiklan mukaisesti hankintaa koskevat VI luvun määräykset on vahvistettava tai muutettava mainitussa artiklassa määrätyn ajan kuluttua. 5 artikla Pääoma 1) Hankintakeskuksen pääoma on 2 400 000 EMY-laskentayksikköä. 2) Pääoma jakaantuu seuraavan asteikon mukaan: >TAULUKON PAIKKA> 3) 10 prosentin suuruinen maksuerä pääomasta maksetaan 30 päivän kuluessa tämän perussäännön voimaantulosta. Pääoman muiden maksuerien pyytämisestä päätetään neuvoston määräenemmistöllä komission ehdotuksesta tekemällä päätöksellä. Maksamiseen on kuitenkin ilman eri toimenpiteitä suoraan tämän perussäännön nojalla velvoite, jos se on tarpeen, jotta hankintakeskus voisi täyttää velvoitteensa velkojiaan kohtaan. Neuvoston päätös annetaan viipymättä tiedoksi pääomaa merkinneille valtioille. Maksettavaksi pyydetty erä on maksettava hankintakeskukselle 30 päivän kuluessa kyseisestä päätöksestä. 4) Osuus pääomasta ei tuota äänioikeutta, eikä oikeutta osinkoihin tai korkoon. Osuus pääomasta oikeuttaa maksettujen pääoman maksuerien nimellismäärän takaisinmaksuun ainoastaan siinä tapauksessa, että hankintakeskus lakkautetaan. 5) Pääomaa merkinnyt valtio maksaa kaikki osuutensa pääomasta kansallisena valuuttanaan. 6) Jos jäsenvaltion valuutan vasta-arvo heikkenee suhteessa edellä määriteltyyn laskentayksikköön, jäsenvaltion maksamaa osuutta pääomasta tarkistetaan suhteessa sen vasta-arvossa tapahtuneeseen muutokseen siten, että jäsenvaltio maksaa hankintakeskukselle lisäsuorituksen, jonka suuruus on enintään hankintakeskuksen hallussa tosiasiallisesti oleva määrä kyseisen valtion valuuttaa. Maksu on suoritettava kahden kuukauden kuluessa. 7) Jos jäsenvaltion valuutan vasta-arvo vahvistuu suhteessa edellä määriteltyyn laskentayksikköön, jäsenvaltion maksamaa osuutta pääomasta tarkistetaan suhteessa sen vasta-arvossa tapahtuneeseen muutokseen siten, että hankintakeskus suorittaa maksunpalautuksen, jonka suuruus on enintään hankintakeskuksen hallussa tosiasiallisesti oleva määrä kyseisen valtion valuuttaa. Maksu on suoritettava kahden kuukauden kuluessa. 6 artikla Maksut 1) Hankintakeskus perii maksun, jonka tuotto käytetään yksinomaan hankintakeskuksen toimintaa koskevien menojen kattamiseen. 2) Maksu peritään liiketoimista, joihin hankintakeskus osallistuu käyttämällä optio-oikeuttaan tai yksinoikeuttaan tehdä hankintasopimuksia. 3) Maksun suuruus vahvistetaan sellaiseksi, että sen tuotto kattaa hankintakeskuksen toimintaa koskevat menot. Maksujen tuotosta varainhoitovuoden lopussa todettujen toimintaa koskevien menojen vähentämisen jälkeen jäävä ylijäämä maksetaan vararahastoon. Jos vararahastossa olevien varojen määrän todetaan varainhoitovuoden päätyttyä olevan varainhoitovuoden toimintaa koskevia menoja suuremman, maksun suuruutta on tarkistettava, jotta tilanne ei toistuisi seuraavan varainhoitovuoden päättyessä. 4) Komissio vahvistaa neuvostoa kuultuaan pääjohtajan ehdotuksesta, jonka tämä tekee hankittuaan ennalta 10 artiklassa tarkoitetun neuvoa-antavan komitean lausunnon, maksun suuruuden sekä maksun määräämisperusteita ja maksun perimistä koskevat menettelyt. 7 artikla Rahoitusjärjestelyt 1) Hankintakeskuksella on taloudellinen itsemääräämisoikeus. Se toimii kaupallisia sääntöjä noudattaen. 2) Hankintakeskuksella on aina oikeus siirtää jonkin jäsenvaltion valuuttana olevat varansa toisen jäsenvaltion valuutaksi toteuttaakseen sille perustamissopimuksessa määriteltyjen tehtävien mukaiset rahoitustoimet ja ottaen huomioon tämän perussäännön. Hankintakeskuksen on mahdollisuuksien mukaan vältettävä tällaisia siirtoja, jos sillä on rahaa tai maksuvalmiutta tarvitseminaan valuuttoina. Hankintakeskus voi käyttää käytettävissä olevat varat, joita se ei välittömästi tarvitse velvoitteidensa täyttämiseksi seuraavasti: a) se voi tehdä sijoituksia rahamarkkinoilla; b) se voi suorittaa muita tavoitteiseensa liittyviä rahoitustoimia. Hoitaessaan sijoituksiaan hankintakeskus ei saa harjoittaa valuutta-arbitraasia, ellei se ole ehdottoman välttämätöntä sen tehtävien toteuttamiseksi, edellä sanotun kuitenkaan rajoittamatta ensimmäisen alakohdan määräysten soveltamista. 3) Hankintakeskuksen on vaadittava ostajalta maksu samana valuuttana, jota se tarvitsee kyseisen toimen suorittamiseksi. 4) Hankintakeskus voi käyttää vapaasti kolmansien maiden valuutan, joka on peräisin hankintakeskuksen kolmansista maista ottamista lainoista. 5) Hankintakeskus voi lainata tehtäviensä hoitamiseksi tarvittavat varat kansainvälisiltä rahamarkkinoilta. Komissio vahvistaa neuvostoa kuultuaan rajat, joissa hankintakeskus voi ottaa enintään kahden vuoden pituisia lainoja. Jos laina-aika on enemmän kuin kaksi vuotta, hankintakeskuksen on komission välityksellä saatava neuvoston määräenemmistöllä kummassakin tapauksessa antama hyväksyminen. Hankintakeskus voi ottaa lainaa jäsenvaltion rahamarkkinoilta niiden oikeudellisten säännösten mukaisesti, joita sovelletaan jäsenvaltiossa myönnettäviin lainoihin, tai jos jäsenvaltiossa ei ole tällaisia säännöksiä, hankintakeskuksen ja kyseisen jäsenvaltion neuvoteltua keskenään ja sovittua kyseisestä lainasta. Asianomaisen jäsenvaltion toimivaltaiset viranomaiset voivat evätä suostumuksensa vain, jos kyseisen valtion rahamarkkinoilla on pelättävissä vakavia häiriöitä. 6) Euroopan atomienergiayhteisö takaa sen, että sitoumukset, joita hankintakeskus tämän perussäännön nojalla tekee, täytetään. 7) Tässä artiklassa tarkoitetuilla aloilla hankintakeskus toimii yhteydessä jäsenvaltioiden toimivaltaisiin viranomaisiin tai setelipankkeihin. 8 artikla Komission toimivaltuudet 1) Hankintakeskus toimii komission valvonnassa, komissio vahvistaa hankintakeskuksen toiminnan suuntaviivat ja komissiolla on oikeus estää hankintakeskuksen päätösten voimaantulo. 2) Komission oikeus estää hankintakeskuksen päätösten voimaantulo lakkaa seitsemän päivän kuluttua hankintakeskuksen päätöksestä, ellei komissio tai sen edustaja tänä aikana ole ilmoittanut varaavansa mahdollisuutta siihen myöhemmin. Komissio tai sen edustaja voivat luopua ilmoituksen tekemisestä ennen kyseisen määräajan päättymistä. Jos komissio tai sen edustaja tekevät ilmoituksen edellisessä kohdassa tarkoitetun määräajan kuluessa, komission on otettava asiaan kantaa viimeistään viidentenätoista päivänä siitä, kun ilmoitus on tehty. Tämän kohdan määräyksillä ei estetä perustamissopimuksen 53 artiklan toisen kohdan soveltamista. 3) Ne, joita asia koskee, voivat saattaa perustamissopimuksen 53 artiklan toisessa kohdassa tarkoitetun päätöksen komission käsiteltäväksi viidentoista päivän kuluessa sen tiedoksi antamisesta tai, jos sitä ei ole annettu tiedoksi, viidentoista päivän kuluessa sen julkaisemisesta. Jos päätöstä ei ole annettu tiedoksi eikä julkaistu, määräaika lasketaan päivästä, jona se, jota asia koskee, sai tiedon siitä. 9 artikla Pääjohtaja ja henkilöstö 1) Pääjohtaja on vastuussa hankintakeskuksen johtamisesta. Jos hän kuolee, erotetaan, on poissa tai muuten estynyt, hänen sijaisenaan toimii varapääjohtaja. 2) Pääjohtaja edustaa hankintakeskusta sekä oikeudessa että muissa kuin oikeudellisissa asioissa. Komissiolla on toimivalta edustaa hankintakeskusta oikeudessa kaikissa kanteissa pääjohtajaa vastaan. 3) Pääjohtaja voi siinä määrin kuin katsoo tarpeelliseksi siirtää toimivaltaansa varapääjohtajalle tai muille henkilöille. Hän voi valtuuttaa nämä edustamaan itseään joko yksin tai yhdessä. Pääjohtajan tai varapääjohtajan antamat valtuudet eivät lakkaa sen vuoksi, että valtuutuksen antaja kuolee. 4) Komissio nimittää ja tarvittaessa erottaa pääjohtajan ja varapääjohtajan. He eivät toimi komission valtuutettuina. Pääjohtaja ja pääjohtajan sijaisena toimiva varapääjohtaja on vastuussa komissiolle hankintakeskuksen johtamisesta. He ovat aina komission valvonnan alaisia ja heidän on toimitettava komissiolle tilit tämän perussäännön 16 artiklan määräysten ja komission direktiivien mukaisesti. 10 artikla Neuvoa-antavan komitean kokoonpano 1) Perustetaan hankintakeskuksen neuvoa-antava komitea, jossa on 24 jäsentä. 2) Komitean paikat jakautuvat jäsenvaltioiden kansalaisten kesken seuraavasti: >TAULUKON PAIKKA> 3) Neuvosto nimeää jäsenvaltioiden ehdotuksesta komission lausunnon saatuaan neuvoa-antavan komitean jäsenet tuottajien ja käyttäjien edustajien sekä alansa johtavien asiantuntijoiden keskuudesta. Komitean jäseneksi voidaan nimetä oikeushenkilöitä, jos niitä edustaa koko toimikauden ajan asianmukaisesti tähän valtuutettu henkilö. 4) Komitean jäsenet nimetään kahdeksi vuodeksi kerrallaan. Sama jäsen voidaan nimetä uudeksi toimikaudeksi. Jos jäsen eroaa tehtävistään tai on kykenemätön hoitamaan niitä, hänen tilalleen on jäljellä olevaksi toimikaudeksi nimettävä mahdollisimman pian uusi jäsen. 11 artikla Neuvoa-antavan komitean toimivalta 1) Neuvoa-antavan komitean tehtävänä on lausuntoja antamalla ja tietoa toimittamalla helpottaa hankintakeskuksen tehtävien moitteetonta hoitamista. Se toimii yhtäältä hankintakeskuksen ja toisaalta käyttäjien sekä niiden tahojen, joita asia koskee, välisenä yhteyselimenä. 2) Pääjohtaja voi kuulla neuvoa-antavaa komiteaa kaikissa hankintakeskuksen toimivaltaan kuuluvissa asioissa. Komitea voi myös antaa lausuntoja kaikissa edellä tarkoitetuissa asioissa, jos vähintään 10 jäsentä on tehnyt siitä aloitteen. 3) Pääjohtaja kuulee neuvoa-antavaa komiteaa ennalta seuraavia asioita koskevista päätöksistä: 1 Hankintakeskuksen pääoma: pääoman kasvun, vähenemisen tai merkittyä pääomaa koskevien uusien maksujen osalta (perustamissopimuksen 54 artiklan neljäs kohta); 2 Yksityiskohtaiset säännöt hankintakeskuksen toimintaa koskevien menojen kattamiseksi tarkoitetun maksun määräämisestä liiketoimille (perustamissopimuksen 54 artiklan viides kohta); 3 Hankintakeskuksen sääntöjen, joissa määritellään yksityiskohtaiset säännöt kysynnän ja tarjonnan kohtaamisesta, laatiminen (perustamissopimuksen 60 artiklan kuudes kohta); 4 Hankintakeskuksen vaatimista ennakkomaksuista annettavien direktiivien laatiminen (perustamissopimuksen 61 artiklan toinen kohta); 5 Ohjelman laatiminen hankintakeskuksen kaupallisten varastojen kokoamisesta sekä edellytyksistä kokoamiselle (perustamissopimuksen 72 artiklan ensimmäinen kohta); 6 Tärkeimmät perusteet perustamissopimuksen 68 ar-tiklassa kiellettyjen menettelyjen määrittelemiseksi; 7 Direktiivit "erityisten halkeamiskelpoisten aineiden rahoitustilin" pidosta (perustamissopimuksen 88 artikla); 8 Hankintakeskuksen osallistuminen perustamissopimuksen 171 artiklan 2 kohdassa määrätyn erityisen laskelman valmisteluun; 9 Hankintakeskuksen vuosittaisen taseen ja vuosikertomuksen laatiminen; 10 Hankintakeskuksen sivuliikkeiden perustaminen; 11 Hankintakeskuksen lakkauttaminen. Pääjohtaja voi tarvittaessa asettaa neuvoa-antavan komitean lausunnolle määräajan; määräajan on oltava vähintään 10 päi-vää komitean puheenjohtajalle tätä varten osoitetusta tiedoksiannosta. Jos komitean lausuntoa ei saada määräajassa, pääjohtaja ei ole velvollinen lykkäämään päätöstä tai kutsumaan uutta kokousta koolle. Pääjohtajan toimivaltaan kuuluvista tässä artiklassa tarkoitetuista asioista saa tehdä päätöksen vasta 15 päivän kuluttua neuvoa antavan komitean lausunnosta, jos päätökset poikkeavat lausunnosta. 12 artikla Neuvoa-antavan komitean työvaliokunta 1) Neuvoa-antava komitea valitsee vuosittain puheenjohtajan ja kaksi varapuheenjohtajaa. Heidät voidaan valita uudeksi toimikaudeksi. Puheenjohtaja ja varapuheenjohtajat muodostavat komitean työvaliokunnan. 2) Työvaliokunta päättää neuvoa-antavan komitean kutsumisesta 13 artiklan 1 kohdassa määrättyjen edellytysten mukaisesti koolle. Työvaliokunta pitää yllä tarvittavia yhteyksiä neuvoa-antavan komitean puolesta. 13 artikla Neuvoa-antavan komitean kokoukset 1) Neuvoa-antava komitea on kutsuttava koolle: a) työvaliokunnan aloitteesta, kun se katsoo tilanteen sitä vaativan, ja aina kolmen kuukauden kuluttua komitean edellisestä kokouksesta; b) pääjohtajan pyynnöstä, erityisesti aina, kun komiteaa on 11 artiklan 3 kohdan määräysten nojalla kuultava; c) kirjallisesta pyynnöstä, jonka vähintään 10 komitean jäsentä on tehnyt ja jossa yksilöidään kokouksen asialistalle otettavat kohdat. 2) Neuvoa-antava komitea on päätösvaltainen vain, jos vähintään puolet sen jäsenistä on läsnä. Lausunnot annetaan niiden jäsenten enemmistöllä, jotka ovat henkilökohtaisesti tai edustettuina läsnä. 3) Jokaisella komitean jäsenellä on yksi ääni. Jos jäsen on estynyt osallistumasta kokoukseen, hän voi kirjallisen valtuuskirjan antamalla siirtää äänensä toiselle jäsenelle. Jäsenelle voidaan siirtää ainoastaan yhden toisen jäsenen ääni. Jollei komitea toisin päätä, äänestäminen kirjeitse tai sähkeitse sallitaan kiireellisissä tapauksissa. 4) Pääjohtaja, varapääjohtaja tai heitä edustava henkilö osallistuu neuvoa-antavan komitean kokouksiin ilman äänioikeutta. He antavat komitealle kaikki tarvittavat tiedot ja selvitykset. He ovat kuitenkin perustamissopimuksen 194 artiklan ja salassapitoa koskevan asetuksen mukaisesti salassapitovelvollisia. Komission edustaja voi osallistua neuvoa-antavan komitean kokouksiin ilman äänioikeutta. 5) Kokouspöytäkirjoihin on merkittävä annettujen lausuntojen lisäksi käsiteltäväksi saatetut asiat. Kokouspöytäkirjat allekirjoittaa kokouksen puheenjohtaja ja sihteeri ja ne säilytetään erityisessä kokouspöytäkirjakansiossa. Oikeaksitodistetut jäljennökset ja muiden tarvittavien asiakirjojen jäljennökset lähetetään viipymättä komissiolle ja pääjohtajalle. 6) Neuvoa-antava komitea voi, ottaen huomioon tämän perussäännön, vahvistaa työjärjestyksensä, jolle on saatava komission hyväksyminen. 14 artikla Neuvoa-antava komitean sihteeristö 1) Pääjohtaja asettaa neuvoa-antavan komitean työvaliokunnan käyttöön asianmukaisen sihteeristön, jota johtavan sihteerin nimittämiselle on saatava komission hyväksyminen. 2) Sihteeristö laatii neuvoa-antavan komitean, mahdollisten alakomiteoiden ja työvaliokunnan kokousten pöytäkirjat. 3) Hankintakeskus vastaa neuvoa-antavan komitean toimintakustannuksista. 15 artikla Neuvoa-antavan komitean salassapitovelvollisuus Perustamissopimuksen 194 artiklassa määrätty salassapitovelvollisuus koskee pääjohtajaa, varapääjohtajaa, hankintakeskuksen henkilöstöä ja neuvoa-antavan komitean jäseniä siltä osin kuin he hankkivat tai saavat tietoja salassapidettävistä seikoista, tiedoista, tietämyksestä, asiakirjoista tai kohteista. 16 artikla 1) Varainhoitovuosi alkaa 1 päivänä tammikuuta ja päättyy 31 päivänä joulukuuta. 2) Pääjohtaja valmistelee ja antaa ennakkoarvion hankintakeskuksen toimintaa koskevista menoista; hän huolehtii sen toteutumisesta. 3) Ennakkoarvio toimitetaan viimeistään 20 päivänä syyskuuta komissiolle, jolla on tämän perussäännön 8 artiklan 2 kohdasta poiketen kuukausi aikaa estää päätöksen voimaantulo. 4) Vuosittain 31 päivänä joulukuuta annetaan tase, johon liitetään tulostili. Se toimitetaan viimeistään 1 päivänä maaliskuuta perustamissopimuksen 180 artiklassa määrätylle tilintarkastuslautakunnalle, joka antaa hankintakeskuksen tileistä kertomuksen. 5) Pääjohtaja laatii vuosittain edellisen vuoden toimintakertomuksen. 6) Saatuaan viimeistään 1 päivänä toukokuuta taseen, tulostilin, tilintarkastuslautakunnan kertomuksen ja pääjohtajan kertomuksen, komissio myöntää pääjohtajalle hänen toimiaan koskevan vastuuvapauden. Edellä mainitut asiakirjat liitetään edellisen varainhoitovuoden kumpaakin talousarviota koskeviin tileihin, jotka komissio antaa perustamissopimuksen 180 artiklan 3 kohdan määräysten mukaisesti vuosittain neuvostolle ja Euroopan parlamentille. Tehty Brysselissä 6 päivänä marraskuuta 1958 Neuvoston puolesta Puheenjohtaja S. BALKE Hankintakeskus aloittaa toimintansa Euroopan atomienergiayhteisön perustamissopimuksen 222 artiklan mukaisesti komission vahvistamana päivänä.